Ի դեպ, վերոնշյալ կետում նշված տեղեկատվական անճշտությունների հետևանքով վերջերս անգամ Բնապահպանության նախարարությունն էր «շփոթվել»: Կառավարության նիստում բնապահպանության նախարար Էրիկ Գրիգորյանը նկատեց, որ «Շրջակա միջավայրի վրա ազդեցության փորձաքննական կենտրոն» ՊՈԱԿ-ը ևս դեռ չունի հստակ դիրքորոշում: «Այսինքն դեռևս չկա պատասխանը՝ արդյո՞ք այդ գործունեությունը ենթակա է պարտադիր փորձաքննության, և դրանից հետո արդյո՞ք դրական եզրակացություն ստանում է, թե՞ ոչ»,- ասաց նախարարը: